רציונל : 
דף הלימוד מזמן לימוד מקורות מארון הספרים היהודי - תנ"ך, תלמוד, מפרשי התלמוד, ומדרשי האגדה - על אודות הקשר בין האדם לעץ. מה אנו לומדים מהעץ על האדם? מי דומה למי, האם האדם דומה לעץ או העץ דומה לאדם?

מהלך הלימוד:
הלימוד נפתח בלימוד דפי המקורות בחברותות, בעזרת השאלות המנחות.

כדאי להנחות את הלומדים לברר עם עצמם את ההבדל בין המקורות, איך כל מקור מתמודד עם הפסוק.

לאחר מכן מסכמים במליאה, 
אפשר להרחיב את הדיון בעזרת שירו של נתן זך – לאן נתן זך לוקח את האמירה "כי האדם עץ השדה"? 
במה הוא משווה את העץ לאדם? (שאיפה למעלה, קבורה בעפר, שרפה, צמא למים)
מה ההשוואה מלמדת אותנו?
מה שירו של נתן זך מוסיף על התובנות שקיבלנו מהטקסטים הקודמים? (עיינו גם בשאלות שאחרי השיר.)